Diari Oficial de la Generalitat Valenciana


Sumari del DOGV 2411, del 21-12-1994 (1994/833347)

RESOLUCIÓ de 5 de desembre de 1994, de la Secretaria General de la Conselleria d'Administració Pública, per la qual es disposa la publicació de l'acord entre la Conselleria d'Educació i Ciència, la Confederació Interprovincial d'Empresaris de la Regió Valenciana i el Consell de Cambres Oficials de Comerç, Indústria i Navegació de la Comunitat Valenciana, per a la col.laboració en la gestió de la formació en centres de treball dels alumnes de formació professional específica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2411

Data del DOGV
:   21-12-1994

Secció del DOGV
:   ALTRES DISPOSICIONS

Número del document
:   1994/833347


Data del document
:   05-12-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 5 de desembre de 1994, de la Secretaria General de la Conselleria d'Administració Pública, per la qual es disposa la publicació de l'acord entre la Conselleria d'Educació i Ciència, la Confederació Interprovincial d'Empresaris de la Regió Valenciana i el Consell de Cambres Oficials de Comerç, Indústria i Navegació de la Comunitat Valenciana, per a la col·laboració en la gestió de la formació en centres de treball dels alumnes de formació professional específica.   
Subscrit, després de la tramitació prèvia reglamentària, entre la Conselleria d'Educació i Ciència, la Confederació Interprovincial d'Empresaris de la Regió Valenciana i el Consell de Cambres Oficials de Comerç, Indústria i Navegació de la Comunitat Valenciana, el dia 7 de juny de 1994, un acord per a la col·laboració en la gestió de la formació en centres de treball dels alumnes de formació professional específica, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0641/94, i que figura com a annex d'aquesta resolució.  
València, 5 de desembre de 1994.- El secretari general de la Conselleria d'Administració Pública.  
Acord entre la Conselleria d'Educació i Ciència, la Confederació Interprovincial d'Empresaris de la Regió Valenciana i el Consell de Cambres Oficials de Comerç, Indústria i Navegació de la Comunitat Valenciana, per a la col·laboració en la gestió de la formació en centres de treball dels alumnes de formació professional específica.  
València, 7 de juny de 1994  
Reunits  
El conseller d'Educació i Ciència, Joan Romero i Gonzàlez, fent ús de les atribucions previstes en l'article 35 de la Llei 5/1983, de 30 de desembre, de Govern Valencià.  
El president de la Confederació Interprovincial d'Empresaris de la Regió Valenciana (CIERVAL), Sr. José María Jiménez de Laiglesia, expressament facultat per a aquest acte, per acord de la seua Junta Directiva, de data 11 de maig de 1994.  
El president de la Cambra Oficial de Comerç, Indústria i Navegació de València, Sr. José Enrique Silla Criado, expressament facultat per a aquest acte, en absència del president del Consell de Cambres Oficials de Comerç, Indústria i Navegació de la Comunitat Valenciana, per acord d'aquest Consell, de data 19 de maig de 1994.  
Acorden  
Primer. Establir una col·laboració entre la Conselleria d'Educació i Ciència, la CIERVAL i el Consell de Cambres Oficials de Comerç, Indústria i Navegació de la Comunitat Valenciana, a fi de contribuir adequadament a garantir la realització dels mòduls de formació en centres de treball de tots els alumnes que cursen ensenyaments de Formació Professional Específica en els centres educatius de la Comunitat Valenciana.  
Segon. Aquesta col·laboració es durà a terme, entre altres, en el següents camps d'actuació:  
a) Confeccionar una catàleg d'empreses i centres de treball col·laboradors que reunesquen els requisits mínims establerts per l'administració educativa i que vulguen col·laborar en la realització de les pràctiques formatives, classificat per sectors productius afins a cada una de les famílies professionals i amb determinació dels llocs formatius potencials que s'oferten, tot així en l'àmbit territorial de cada una de les cambres valencianes.  
b) Efectuar una correspondència entre l'oferta dels llocs formatius de l'esmentat catàleg i la demanda estimada per curs acadèmic en funció de les dades relatives de matrícula d'alumnes per cicles formatius subministrades per la Conselleria. Aquesta atribució serà realitzada, a més, per a cursos successius, determinant l'evolució i el progrés dels indicadors d'incorporació, curs a curs, d'empreses, centres educatius i alumnes, assegurant, d'aquesta manera, un document de planificació i seguiment del programa de col·laboració entre les entitats signants.  
c) Assessorar les empreses col·laboradores en tots els aspectes que tenen a veure en la posada en marxa i realització de les pràctiques dels alumnes, especialment en allò que fa referència a la naturalesa jurídica de la relació empresa-centre educativa i la relació alumnes-empresa, les necessitats organitzatives que genera en l'empresa l'existència dels llocs de formació, la selecció de tutors de les empreses o, si pertoca, la proposta de tutors sectorials interempreses, els objectius formatius i els continguts de les programacions de pràctiques i, en general, d'altres que tinguen interès en el procés.  
d) Elaborar un pla de seguiment i d'avaluació individual i global de les pràctiques formatives que prevegen la verificació del compliment de les programacions prèviament establertes en els convenis específics, la qualitat dels processos d'ensenyament-aprenentatge, les característiques del paper dels tutors de les empreses i dels tutors del centre educatiu en l'avaluació final dels alumnes, l'avaluació del programa de col·laboració entre els tres organismes i tots els aspectes recollits en els corresponents convenis bilaterals (Generalitat - Consell de Cambres i Generalitat - CIERVAL) en els termes establerts en els esmentats documents.  
Tercer. Les despeses que originen les actuacions precises per a complir els objectius del present acord seran atesos en els termes que s'establesquen en els convenis singulars.  
Quart. La Conselleria d'Educació i Ciència es reserva, entre altres, les funcions i facultats següents, segons es recullen en els reiterats convenis bilaterals:  
a) Informar sobre els requisits mínims que han de reunir les empreses potencialment col·laboradores en relació amb la seua capacitat tecnològica, qualitat dels processos i/o subprocessos productius o de prestació de serveis, a l'interès dels equipaments i a la qualitat dels recursos humans, tot això en funció de la naturalesa i dels objectius dels programes formatius que es pretenen desplegar en la implantació de l'oferta de cicles formatius de Formació Professional Específica.  
b) Subministrar totes les dades sobre la matrícula d'alumnes, centres educatius i famílies professionals que defineixen l'oferta educativa de Formació Professional Específica en l'àmbit territorial de cada una de les cambres valencianes, afavorint així la concreció dels llocs de formació demandats curs a curs, dades que s'incorporaran al document de planificació i seguiment del programa de col·laboració.  
c) Col·laborar en la confecció del pla de seguiment i avaluació individual i global de les pràctiques formatives, supervisant el nivell de realitzacions obtingudes en el programa de col·laboració entre ambdós organismes.  
Cinquè. Es constitueix una comissió de seguiment d'aquest acord integrada per:  
- El conseller d'Educació i Ciència, o persona que hi delegue.  
- El president de la CIERVAL, o persona que hi delegue.  
- El president del Consell de Cambres Oficials de Comerç, Indústria i Navegació de la Comunitat Valenciana, o persona que hi delegue.  
- Un representant de la Conselleria d'Educació i Ciència, designat pel conseller.  
- Un representant de la CIERVAL, designat pel seu president.  
- Un representant del Consell de Cambres, designat pel seu president.  
Sisè. Les funcions de la comissió de seguiment seran les següents:  
a) Efectuar el seguiment i l'avaluació de l'acord.  
b) Programar les actuacions convenients per a obtenir els objectius exposats en l'acord.  
c) Estudiar noves fórmules de col·laboració entre les parts i proposar la realització d'altres accions.  
d) Proposar les modificacions del present acord que es consideren escaients.  
Setè. Aquest acord afecta l'àmbit de la Comunitat Valenciana i entrarà en vigor a partir del moment de la seua firma. Té caràcter anual, prorrogable per períodes de temps iguals, tret de denúncia d'una de les parts, que, com a mínim, s'haurà d'efectuar dos mesos abans del començament del curs escolar.  
I estant conformes les parts amb el contingut d'aquest acord, i perquè així conste i com a prova de conformitat, el firmen per triplicat en el lloc i la data damunt indicats.  
Per la Conselleria d'Educació i Ciència: Joan Romero i González.  
Per la Confederació Interprovincial d'Empressaris de la Regió Valenciana (CIERVAL): José María Jiménez de Laiglesia.  
Pel Consell de Cambres Oficials de Comerç, Indústria i Navegació de la Comunitat Valenciana: José Enrique Silla Criado.